de stabilire a unor dispoziții comune privind Fondul european de dezvoltare regională, Fondul social european plus, Fondul de coeziune, Fondul pentru o tranziție justă și Fondul european pentru pescuit și afaceri maritime și de instituire a unor norme financiare aplicabile acestor fonduri, precum și Fondului pentru azil și migrație, Fondului pentru securitate internă și Instrumentului pentru managementul frontierelor și vize

Propunerea se limitează la modificări punctuale ale propunerii de regulament de stabilire a unor dispoziții comune privind Fondul european de dezvoltare regională, Fondul social european plus, Fondul de coeziune, Fondul pentru o tranziție justă și Fondul european pentru pescuit și afaceri maritime și de instituire a unor norme financiare aplicabile acestor fonduri, precum și Fondului pentru azil și migrație, Fondului pentru securitate internă și Instrumentului pentru managementul frontierelor și vize („propunerea RDC”) și își păstrează coerența cu alte politici ale Uniunii.

Aceste modificări propuse sunt completate de o propunere paralelă de modificare a propunerii de Regulament privind Fondul european de dezvoltare regională și Fondul de coeziune, cu scopul de a consolida gradul de pregătire a sistemelor de sănătate și de a exploata mai bine potențialul culturii și al turismului, având în vedere vulnerabilitatea lor în fața crizei și importanța lor critică în mai multe regiuni. De asemenea, prezenta propunere este însoțită de o propunere de modificare a propunerii de Regulament privind Fondul social european plus, pentru a consolida sprijinul pentru măsurile care vizează ocuparea forței de muncă în rândul tinerilor și sărăcia în rândul copiilor, precum și pentru a pune un accent suplimentar pe sprijinirea forței de muncă în contextul tranzițiilor verzi și digitale.

În prima parte a acestui an, economia europeană s-a confruntat cu un șoc simetric exogen profund și fără precedent ca urmare a pandemiei de COVID-19. Presiunea imediată asupra sistemelor de sănătate, cu pierderi umane teribile, a fost urmată de consecințe sociale și economice bruște și grave.

Propunerea are la bază articolul 322 alineatul (1) litera (a) din Tratatul privind funcționarea Uniunii Europene (TFUE), care asigură temeiul juridic pentru adoptarea de regulamente de stabilire a normelor financiare care determină, în particular, procedura care trebuie adoptată pentru stabilirea și execuția bugetului și pentru predarea și verificarea conturilor.

Propunerea nu are consecințe asupra drepturilor fundamentale, deoarece nu modifică elementele corespunzătoare din propunerea RDC din 29 mai 2018.

„(71) În vederea asigurării unor condiții uniforme pentru adoptarea acordurilor de parteneriat, pentru adoptarea sau modificarea programelor, precum și pentru aplicarea de corecții financiare, Comisiei ar trebui să i se confere competențe de executare. Competențele de executare referitoare la formatul care urmează a fi utilizat pentru raportarea neregulilor, la datele electronice care urmează să fie înregistrate și stocate, precum și la modelul raportului final de performanță ar trebui să fie exercitate în conformitate cu Regulamentul (UE) nr. 182/2011 al Parlamentului European și al Consiliului(*). Deși aceste acte au un caracter general, ar trebui să fie utilizată procedura de consultare, având în vedere faptul că actele respective stabilesc doar aspecte tehnice, formulare și modele. Competențele de executare în ceea ce privește stabilirea defalcării alocărilor financiare pentru FEDR, FSE+ și Fondul de coeziune ar trebui să fie adoptate fără proceduri ale comitetului, având în vedere că acestea reflectă pur și simplu aplicarea unei metodologii de calcul predefinite. În plus, competențele de executare în ceea ce privește măsurile temporare de utilizare a fondurilor ca răspuns la circumstanțe excepționale ar trebui să fie adoptate fără proceduri ale comitetului, dat fiind că domeniul de aplicare este determinat de Pactul de stabilitate și de creștere și se limitează la măsurile stabilite în prezentul regulament.

de stabilire a unor dispoziții comune privind Fondul european de dezvoltare regională, Fondul social european plus, Fondul de coeziune, Fondul pentru o tranziție justă și Fondul european pentru pescuit și afaceri maritime și de instituire a unor norme financiare aplicabile acestor fonduri, precum și Fondului pentru azil și migrație, Fondului pentru securitate internă și Instrumentului pentru managementul frontierelor și vize

Statele membre pot solicita, de asemenea, în acordul de parteneriat sau în cererea de modificare a unui program, transferul a până la 5 % în total din alocarea națională inițială a fiecărui fond către un alt fond sau către alte fonduri. Statele membre pot solicita un transfer suplimentar de până la 5 % în total din alocarea națională inițială per fond între FEDR, FSE+ sau Fondul de coeziune în limita resurselor globale ale statului membru în cadrul obiectivului „Investiții pentru ocuparea forței de muncă și creștere economică.”;

(b)alineatul (3) se înlocuiește cu următorul text:

„3. Cererile de modificare a unui program stabilesc suma totală transferată pentru fiecare an per fond și per categorie de regiune, după caz, sunt justificate în mod corespunzător și sunt însoțite de programul sau programele revizuite în conformitate cu articolul 19.”;

(c)alineatul (5) se înlocuiește cu următorul text:

„5. În cazul în care cererea vizează modificarea unui program, pot fi transferate numai resurse aferente anilor calendaristici viitori.”;

(7)în titlul II, denumirea capitolului III se înlocuiește cu următorul text:

„Măsuri legate de buna guvernanță economică și de circumstanțe excepționale și neobișnuite”;

(8)se introduce articolul 15a, cu următorul text:

„Articolul 15a

Măsuri temporare pentru utilizarea fondurilor ca răspuns la circumstanțe excepționale și neobișnuite

În cazul în care, după [data intrării în vigoare a prezentului regulament], Consiliul a recunoscut apariția unui eveniment neobișnuit care nu se află sub controlul unuia sau mai multor state membre și care are un impact major asupra poziției financiare a bugetului general sau o recesiune economică gravă pentru zona euro sau pentru Uniune în ansamblu, astfel cum se menționează la articolul 5 alineatul (1) al zecelea paragraf, la articolul 6 alineatul (3) al patrulea paragraf, la articolul 9 alineatul (1) al zecelea paragraf și la articolul 10 alineatul (3) al patrulea paragraf din Regulamentul (CE) nr. 1466/97(**) sau apariția unor evenimente economice negative neprevăzute cu consecințe nefavorabile majore pentru finanțele publice, astfel cum se menționează la articolul 3 alineatul (5) și la articolul 5 alineatul (2) din Regulamentul (CE) nr. 1467/97, Comisia poate, prin intermediul unei decizii de punere în aplicare și pe perioada definită în decizia respectivă:

(a)la cererea unui stat membru, să majoreze plățile intermediare cu 10 puncte procentuale peste rata de cofinanțare aplicabilă, fără a depăși 100 %, prin derogare de la articolul 106 alineatul (3) și de la articolul 106 alineatul (4);

(b)să permită autorităților dintr-un stat membru să selecteze operațiunile de sprijin care au fost finalizate fizic sau puse integral în aplicare înainte ca cererea de finanțare în cadrul programului să fie prezentată autorității de management, prin derogare de la articolul 57 alineatul (6), cu condiția ca operațiunea să fie întreprinsă ca răspuns la circumstanțele excepționale;

(c)să prevadă posibilitatea ca cheltuielile aferente operațiunilor de răspuns la aceste circumstanțe să fie eligibile de la data la care Consiliul a recunoscut apariția circumstanțelor respective, prin derogare de la articolul 57 alineatul (7);

(d)să prelungească termenele de depunere a documentelor și de transmitere a datelor către Comisie cu până la 3 luni, prin derogare de la articolul 36 alineatul (5), articolul 37 alineatul (1), articolul 39 alineatul (2) și articolul 44 alineatul (3) primul paragraf.

_____________

(*) Regulamentul (CE) nr. 1466/97 al Consiliului din 7 iulie 1997 privind consolidarea supravegherii pozițiilor bugetare și supravegherea și coordonarea politicilor economice (JO L 209, 2.8.1997, p. 1).”;

(9)la articolul 111 alineatul (1), litera (b) se înlocuiește cu următorul text:

„(b) costul total al operațiunii depășește 5 milioane EUR;”;

(10)Anexele I, II și V se modifică în conformitate cu anexa la prezenta propunere.